## Zápisnica č.2/2020 zo zasadnutia VV SZVM dňa 27.02.2020

***Prítomní:Vladimír Slaný, Marián Jung, Juraj Kubíček, Ingrid Bošková, Andrea Polková, , Marián Majerčík, Michal Jankovič, Jaro Baláž st.***

***Ospravedlnení: Mário Lámy, Peter Bartoš, Rasto Čulík***

***Hostia: Vaclav Tod***

***Na začiatku rokovania VV SZVM predseda prečítal list od Mgr.Petra Bartoša, ktorý sa z osobných dôvodov k termínu 1.2.2020 vzdal funkcie člena VV SZVM.***

1. Predseda informoval VV SZVM, že finančné transakcie v roku 2020 a počas celého roku budú vedené na transparentnom účte. V období od 01.01.2020 do 27.2.2020 bola realizovaná jedna platba a to vo forme členského poplatku UIM.

Termín : úloha stála r.2020 Zodpovedný: preds.+hosp.

1. Predseda SZVM ďalej uviedol, že na druhom účte v roku 2020 nie sú zaznamenané žiadne platby.

Termín : úloha r.2020 Zodpo.: predseda a podpredseda

1. Na  účte založenom pre TOP Team v danom období roku 2020 neboli uskutočnené žiadne platby. Na uvedenom účte budú zaznamenávané len pohyby Top team.
2. Predseda SZVM informoval výkonný výbor, že v riadnom termíne podľa požiadaviek Min.školstva bol zaslaný plán športovej prípravy Top team na rok 2020

Termín : 15.02. 2020 Zodp.: VV SZVM

1. Predseda SZVM informoval VV SZVM, že všetky náležitosti zučtovania dotácie na rok 2019 pre Min.školstva v termíne 15.02.2020 boli odovzdané, ako v elektronickej tak aj v písomnej podobe spolu s daňovým priznaním za rok 2019.

Taktiež predseda informoval, že k termínu 15.02.2020 podpísal zmluvu o poskytnutí dotácií z SOaŠV na rozvoj infraštruktúry, ako aj projekt odmeny športovcom na rok 2020.

Termín : feb. 2020 Zodp.:VV SZVM

1. Predseda SZVM informoval VV, že dňa 26.02.2020 sa zúčastnil zasadania SOaŠV, kde predmetom boli otázky týkajúce sa rozvoja športu na ďalšie obdobie. SOaŠV navrhuje, aby budúca vláda zriadila Min. športu, kde by boli priamo zainteresované štruktúry v oblasti športu. Taktiež navrhujú financovanie a obnovu športovej infraštruktúry pre školstvo, napr. výstavbou telocviční, ktoré v mnohých školách chýbajú, alebo sú v havarijnom stave.

Termín: 2020 Zodpovedný: VV SZVM

1. Predseda informoval, že sme obdržali z UIM knižky (Rulebook) na rok 2020, ktoré budú rozdelené medzi pretekárov. Faktúra za knižky je 180,98 eur.

Termín: 28.02.2020 Zodp: VV SZVM + hosp.

8. VV SZVM opätovne prejednal a doplnil športový kalendár na rok 2020, ktorý je aj na našej web stránke.

Vzhľadom k uvedenému žiadame všetky kluby SZVM, aby v čo najskoršom termíne prostredníctvom e-mailu zasielali návrhy na organizáciu športových podujatí v sezóne 2020, kvôli pokračovaniu spracovania športového kalendáru.

Termín: r. 2020 Zodpovedný: preds. SZVM

9.Predseda SZVM informoval VV, že p. Miroslav Jalč z klubu skutristov ho kontaktoval s požiadavkou, že slovenskí pretekári na skútroch by mali záujem pretekať pod SZVM. Jednak je to aj požiadavka organizátorov zo strany UIM, kde majú podmienku pretekať len s národnou licenciou. Bolo mu povedené, že na VV toto prejednáme a dáme mu stanovisko. VV k požiadavke skútristov súhlasil za podminenok, že tak ako všetci členovia SZVM uhradia členské poplatky za svojich členov vo výške 3,50.-eur, národné licencie 30.-eur a medzinárodné licencie vo výške 100.-eur.

Termín: r. 2020 Zodpovedný: preds. SZVM

10. VV SZVM prejednal a predbežne schválil organizáciu blížiacej sa konferencie SZVM v roku 2020. Navrhuje predbežný termín 25.04.2020. Vzhľadom k uvedenému VV navrhuje, aby kluby nahlásili počty členov z ktorých bude podľa kľúča zúčastnených na konferencii s označením aktívny člen a pretekár. Taktiež VV navrhuje aby kluby v dostatočnom predstihu nahlásili kandidátov do nového VV SZVM.

Termín: 12.03. 2020 Zodpovedný: VV SZVM

11. VV SZVM prejednal návrh hospodára SZVM, že k termínu 31.3.2020 musia byť uhradené členské príspevky SZVM a taktiež všetky národné a medzinárodné licencie pretekárov SZVM.

Termín: marec 2020 Zodpovedný: hosp. SZVM

12. VV SZVM prejednal žiadosť pretekára kategórie OSY 400 z Poľska, ktorý nás požiadal o reprezentáciu. Nakoľko menovaný nedodal súhlas poľského zväzu o prestúpenie do SZVM tento sme neprijali.

13, VV SZVM pripomína všetkým klubom, že sme registrovaný ako príjmatelia 2% daní z príjmu. Vzhľadom k uvedenému Vás prosíme o darovanie Vašich 2% v prospech SZVM.